In nomine Domini amen. Ego Galterus dictus Sarracenus burgensis diuionensis, et ego Bella femina uxor eius, animarum nostrarum saluti cupientes prouidere, in bona mentis dispositione, pro animarum nostrarum et antecessorum nostrorum remedio, dedimus et concessimus et damus ac concedimus, in puram et perpetuam elemosinam Deo et ecclesie Sancti Stephani diuionensis, petiam unam vinee quam acquisimus titulo legitime emptionis, sitam in finagio quod vocatur la Cuperie, iuxta vineam quam Renaudus frater magistri Alberici tenet de maritagio uxoris sue, filie defuncti Hugonis de Cuntigne ex una parte, et iuxta vineam Renaudi Gallart ex altera. De qua petia vinee, nos omnino deustiuimus et virum religiosum dominum Amideum abbatem ecclesie predicte Sancti Stephani nomine ipsius abbatis et conuentus eiusdem ecclesie corporaliter inuestiuimus, pro voluntate ipsorum abbatis et conuentus, modis omnibus et omni tempore facienda; tenemurque et promittimus ipsam petiam vinee predictis abbati et conuentui et eorum successoribus garantire perpetuo contra omnes et nunquam de cetero per nos vel per alios contrauenire; ad quam garantiam portandam nos et heredes nostros et omnia bona nostra et heredum nostrum eidem ecclesie specialiter obligamus. In cuius rei testimonium presentibus litteris sigilla virorum venerabilium domini mercatoris decani capelle ducis et magistri Garnerii decani christianitatis Diuionis fecimus apponi. Actum anno Domini M°. CC°. quadragesimo nono mense octobri.